b'\n_START_ARTICLE_\nKapatiran ng mga Santong Katoliko\n_START_PARAGRAPH_\nAng Kapatiran ng mga Santo at Santang Katoliko (Confraternity of Catholic Saints) ay isang samahang Katoliko na binubuo ng mga kabataang konsagrado at nangangakong ipahayag ang Ebanghelyo ni Hesukristo at itaguyod ang kabanalan sa mga Katoliko sa pamamagitan ng buhay at mga gawain ng mga Katolikong Santo._NEWLINE_Ang Confraternity of Catholic Saints (CCS) ay isang samahan ng mga kabataan sa Pilipinas, na itinatag noong taong 2003 at pangunahin nitong gawain ay ang papapahayag sa Ebanghelyo ni Hesukristo at pagtagayod ng kabanalan sa mga Katoliko sa pamamagitan ng buhay at mga gawain ng mga Katolikong Santo. Ang mga kasapi ay sumumpang magiging masunurin, tapat, at mamahalin ang Santo Papa Benedicto XVI at ang mga susunod sa kanya, sa lokal na pamunuang pansimbahan at sa mga batas ng Simbahang Romano Katoliko.\n_START_SECTION_\nKasaysayan\n_START_PARAGRAPH_\nItinatag noong Oktubre 1, 2003 ang Confraternity of Catholic Saints sa naunang pangalan nito na Ministry for the Promotion of Holy Men and Women sa Katolikong Diyosesis ng Cubao at sumumpang itaguyod ang mga bagong Santo at Santa ng Simbahang Katoliko. Sina Dave Ceasar Dela Cruz (Fra. Francis Teresa) at Lloyd Paul Eluaria (Fra. Bonaventure), parehong taga-Diyosesis ng Cubao, ang nagpasimuno sa pagkakatatag nito. At napalitan sa Confraternity of Catholic Saints noong Agosto 6, 2006. Ang pagtaguyod sa debosyon, ang pamumuhay at ispritwalidad ng mga Katolikong Santo ay ang misyon ng CCS._NEWLINE_Sa kasalukuyan, si Rev. Fr. Angelo Ma. S. Legal ng Orden ni San Benedicto ang nagsisilbing Ispiritwal na Director ng CCS._NEWLINE_Opisyal na iniharap ni Fra. Dave Ceasar Dela Cruz, ang tagapagtatag ng CCS, ang liham at mga kinakailangan para sa paghiling ng isang Pagkilalang Pangdiyosesis mula sa Obispong Cubao, Most Rev. Honesto F. Ongtioco. D.D. noong Hulyo 24, 2007 sa oras na ikatlo ng hapon._NEWLINE_Sa kasalukuyan, ang CCS ay ang Opisyal na Tagapagtaguyod para sa Kanoninasyon ni Beato Juan Merz ng Crotia sa Pilipinas, ang Opisyal na Grupong-Tagapagtaguyod kay Beato Alberto Marvelli ng Italya sa Pilipinas, kinikilalang prayer group para sa Beatipikasyon at Kanonisasyon ng Alagad ng Diyos, Papa Juan Pablo II, at kinikilalang Tagapagtaguyod kay Santa Rita ng Cascia (sa pamamagitan ng Mother Abbess), Monasteryo ng Santa Rita de Cascia, Cascia, Italya sa Pilipinas._NEWLINE_Binisita ni Fra. Dave Ceasar Dela Cruz, ang tagapagtatag at Director ng CCS, ang himlayan ni Beato Juan Merz noong Oktubre 2007. Sa pamamagitan ng kanyang paglalakbay sa Croatia kinilala ng Arsobispo ng Zagreb, Josip Cardinal Bozanic; ng Arsobispo ng Saravejo, Vinko Cardinal Puljik; at ng Obispo ng Banja Luka, Franjo Komarika ang CCS. Nagkaroon ng panayam ang Director sa Katolikong istastyon panradyo ng Croatia at pagkakataong magkaroon ng pakikipag-usap sa ilang kabataan ng Croatia. Nailathala rin ang tungkol sa CCS sa mga pahayagan sa Croatia. Isa na rito ang magasin sa Croatia na may pangalang FOKUS.\n_START_SECTION_\nEstruktura\n_START_PARAGRAPH_\nNahahati sa dalawang grupo ang Confraternity of Catholic Saints: ang mga Frater (mga kalalakihang konsagrado at naninirahan sa Kalakhang Maynila at naglilingkod ng buong-buo sa CCS) at ang mga Cooperator (mga nagnanais na makatulong sa misyon ng CCS ngunit sila ay naninirahan sa labas ng Kalakhang Maynila)._NEWLINE_Tahasan pang nahahati sa Friends of Catholic Saints para sa mga kalalakihan at Daughters of Mary, Queen of All Saints para sa mga kababaihan ang grupo ng mga Cooperator._NEWLINE_May kabuuang na 12 ang mga opisyal bilang ng mga Frater at 50 pataas naman ang mga Cooperator sa loob at labas ng Pilipinas.\n_START_SECTION_\nHerarkiya ng CCS\n_START_PARAGRAPH_\nSi Fra. Dave Ceasar Ma. Dela Cruz o Fra. Francis Teresa, tagapagtatag ng CCS, ang kasalukuyang Director at Prime Guardian ng CCS.  Si Fra. Matthew Taleon o Fra. Joseph Pio, isang sakristan ng Parokya ng Transfiguration, Cubao, naman ang kasalukuyang Secretary General. Siya rin ang Development Coordinator. Si Fra. Roel San Miguel ang Pangalawang Secretary General._NEWLINE_Si Fra. John Felix Santos ang Taga-ingat yaman at pati rin ang Vicar-Custos ng mga Sagradong Relik at Research Coordinator. Si Fra. John Paolo Casal ang kasalukuyang Vocation Promoter. At ang Moderator ng Daughters of Mary, Queen of All Saints naman ay si Fra. Lloyd Paul Eluaria o Fra. Bonaventure at kasalukuyang Second Guardian ng CCS.\n_START_SECTION_\nAng \xe2\x80\x9cScholarship Fund ni Beato Juan Merz\xe2\x80\x9d\n_START_PARAGRAPH_\nIsang programang pangkawang-gawang ng Confraternity of Catholic Saints na naglalayong makatulong sa mga mahihirap na kabataang makapagtapos ng Elementarya o Sekondarya ang \xe2\x80\x9cScholarship Fund ni Beato Juan Merz ,\xe2\x80\x9d na sinimulan noong Hunyo 2007. Si Nixon Delos Santos, 15 taong gulang, nasa ikatalong taon ng Sekondarya sa Juan Sumulong High School, Cubao, Quezon City ang pinakaunang iskolar ng Scholarship Fund na ito.'